Kielce
<s>Kielce je grad od 194,852 stanovnika u centru Poljske u Svjetokžiškom vojvodstvu u kom je i administrativni centar.</s>

<s>Geografske karakteristike 
Kielce se nalazi u samom centru Svetokrižnog gorja udaljen 117 km sjeveroistočno od Krakova, i 170 km južno od Varšave.</s>

<s>Historija</s>

<s>Prva crkva u Kielceu, podignuta je u 10. vijeku, a druga 1171. i to je prvi pisani trag o mjestu.</s>

<s>Kielce je prvi put dokumentiran kao grad 1359. iako je još na prijelazu u 15. vijek imao samo oko 300 stanovnika, koji su se uglavnom bavili poljoprivredom.</s><s>Procvao je krajem 15. i početkom 16. vijeka, pa je 1496. dobio grb, a nešto kasnije i pravo na organizaciju dva sajma.</s>

<s>Sredinom 16. vijeka podignuta je gradska vijećnica, od tad se sve do kraja 17. vijeka razvilo iskapanje željezne rude i obojenih metala po okolnim brdima.</s><s>Taj posao privukao je i brojne strance, ponajviše iz Italije, Mađarske, Slovačke i Njemačke.</s><s>U to vrijeme Kielce je izrastao 
u jedan od najvećih metalurških centara u Poljskoj sa čak 73 kovačnica, i grad koji je 1645. imao 1250 stanovnika.</s>

<s>Period progresa zaustavila je švedska invazija i građanski ratovi.</s><s>Nakratko se oporavio pa je 1735. proradila srednja škola, a otvoren je i rudnik vapnenca i dvije ciglane.</s>

<s>Druga podjela Poljske, a nakon tog i Kościuszkov ustanak donjele su gradu nove nevolje.</s><s>Nakon zarobljavanja Kościusza došlo je do Treće podjele Poljske pa je Kielce pripao austrijskom dijelu Galicije.</s><s>Veliki požar junu 1800. uništio gotovo sve kuće u centru grada i vijećnicu.</s><s>Bulom pape Pia VII Kielce je postao centar novosnovane biskupije.</s>

<s>Od 1818.</s><s>Kielce je bio administrativni centar Krakovskog vojvodstva, ali mu je taj status ukinut 1845.</s><s>Krajem tridesetih 19. vijeka izgrađena je nova cesta]] prema Varšavi i Krakovu i bolnica.</s>

<s>Ekonomski procvat vezan je dolaskom željeznice 1885.</s><s>Tad su počela sa radom prva velika industrijska postrojenja, tvornica stakla Społem i peći za 
vapno Kadzielnia i Wietrznia.</s><s>Izgrađeni su hoteli, crkve, sinagoga i novi teatar.</s><s>Prve gradske dnevne novine izdane su 1897. kad je Kielce imao 13500 stanovnika.</s>

<s>Nakon Prvog svjetskog rata 1918.</s><s>Kielce je postao administrativni centar vojvodstva, pa mu se stanovništvo rapidno povećalo 1939. imao je više od 71 000 stanovnika i nove tvornice, a od 1926. termoelektranu i veliki garnizon.</s>

<s>Za Drugog svjetskog rata trupe Wehrmachta zauzele su grad prvih dana septembra 1939. i ubile gradonačelnika Stefana Artwiskog.</s><s>Šume oko grada postale su dom partizana.</s><s>Crvena armija oslobodila je grad 15. januara 1945. koji je tad spao na 48 000 stanovnika.</s>

<s>Nakon rata izgrađeni su novi stambeni kvartovi, i osnovani Tehnološki i Univerzitet Jan Kochanowski.</s><s>Krajem 1970-ih  Kielce je imao 160 000 stanovnika.</s>

<s>Kielce danas 
Grad je privredno, kulturno i obrazovno srce regije, i velik sajamski centar.</s><s>Na državnim i javnim univerzitetima školuje se više od 40 000 studenata.</s><s>Najveća poljska građevinska poduzeća imaju sjedišta u Kielceu.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Urząd Miasta Kielce (službene stranice)</s>

<s>Gradovi u Poljskoj</s>

